text: Tre personer evakueret efter brand i nat
  18 juli 2011 kl. 06.41
  Tre personer måtte ved tretiden i nat reddes ud af en etageejendom i Fredericia.
   
  Fredericia Brandvæsen fik melding om brand i en ejendom ved 3.10-tiden i nat.
  Da brandvæsnet nåede frem havde en 45-årig mand i stueetagen reddet sig ud af et vindue.
   
  Et par på andensal - en 25-årig kvindeog en 30-årig mand - måtte reddes ud af den brændende bygning med stigevogn, oplyser vagtchefen hos Sydøstjyllands Politi til Fredericia Dagblads netavis.
   
  Politiet formoder at branden er opstået i kælderen på grund af fejl i el-installationen. Der skete en del røgskade i lejlighederne, mens der er brandskader i kælderen.
  